Diwar ar 660 000 a annezidi zo e proviñs Friz, ez eus 450 000 anezho a gomz frizeg, ha  war-dro 360.000 anezho o deus ar frizeg evel yezh-vamm. En inizi eo gwanoch stad ar yezh. Er chêrioù e klever alies ur rannyezh anvet Stadtfriesisch (frizeg ar chêrioù), zo kalz a cherioù nederlandek enni. En ul lodenn eus Friz, e korn-bro Stellingwerven, neo ket frizeg a vez kaozeet, met rannyezhoù izelsaksek. En ul lodennig eus kornôg proviñs Groningen e vez komzet frizeg ivez.